હમણા નેતાન્યાહૂએ ભારતની મુલાકાત લીધી પણ તેમાં કોઈ નવા સંરક્ષણ કાર્યક્રમ કે કરારની જાહેરાત ન થઈ. પણ ભારતે ‘’મેક ઈન ઈન્ડિયા’’ના ફ્લેગશીપ પ્રોગ્રામ હેઠળ ઈઝરાયેલમાંથી શસ્ત્રોના ઉત્પાદન અને ટેકનોલોજી ટ્રાન્સફર માટે નવા મૂડીરોકાણને આકર્ષવાનો પ્રયાસ જરુર કર્યો. ( ભારત- ઈઝરાયેલનું સંયુક્ત નિવેદન, 15 જાન્યુઆરી, 2018) ઈઝરાયેલે વિકસાવેલી રાફેલ એડવાન્સ્ડ ડિફેન્સ સિસ્ટમ ‘’સ્પાઈક’’(એન્ટી ટેન્ક ગાઈડેડ વેપન્સ)ની આયાત માટે ભારતીય સેના તૈયાર થઈ, ડિફેન્સ રિસર્ચ એન્ડ ડેવલપમેન્ટ ઓર્ગેનાઈઝેશન( DRDO) દ્વારા વિકસાવાઈ રહેલી આવી જ સ્વદેશી ટેકનોલોજીની રાહ ન જોવાઈ. આ અંગે ટૂંક સમયમાં બંને દેશો વચ્ચે કરાર પણ થશે.